Tere! Sid Roth siin.
Tere tulemast minu maailma, kus kõik on loomulikult üleloomulik.
Mu tänane külaline soovitab
oodata selle aasta algusest alates ebatavaliste imede sündimist.
Nagu näiteks ronka, kelle suus on raha
ja kes kukutab selle sulle pihku.
Just selline lugu juhtus ühe naisega, kes oli pidevalt rahalistes raskustes,
kuniks teda külastas üks üleloomulik rahatooja-ronk.
Seda võivad kinnitada ta sõbrad, kes nägid seda pealt.
Sellest hetkest alates
pole sel naisel enam kunagi olnud rahalisi raskusi.
Oled sa ka valmis oma ebatavaliseks imeks?
Sellest täna räägimegi.
Kas on olemas üleloomulik meile tundmatu maailm?
Kas me saame avada iidseid, üleloomulikke saladusi?
Kas me saame unenägudes taevaseid sõnumeid?
Kas Jumal on tabamas maad tervenemislainetega?
Sid Roth on üle 40 aasta uurinud üleloomulikku maailma.
Liitu koos Sidiga vaatamaks saadet: "See on üleloomulik!“
On üks sõna, mis vahel põrkub meist tagasi,
aga mis samas on väga oluline sõna
ja selleks on läbimurre.
Rääkige palun, mida läbimurre tähendab?
Tuginedes nii Piiblile kui sellele, mida Jumal teile endale on näidanud.
Läbimurre on Piiblis väga võimas mõiste.
Usun, et läbimurre tähendab seda,
kui Jumala vägi, eesmärk ja ligiolu purskuvad esile kellegi elus
ja muudavad ta elu igaveseks.
Te ainult ei õpeta sellest Jumala Sõna põhjal,
aga ka omaenda kogemusest. - Nii on.
Te vajasite meeletult üht läbimurret, kui alustasite jumalariigi töös.
Kui hull te olukord oli?
Väga hull.
Kahtlesin lausa, kas ma peaks üldse pastor olema?
Sest elu hammustab vahel.
Mul oli palju hammustusjälgi
ja ma olin haavatud ning haiget saanud.
Jumalasulased pole endaga sageli ausad,
kui nad on läbipõlenud.
Aga ma olin läbipõlenud, mispeale ütlesin:
"Jumal, ma ei tea enam, mida ma tegema peaks."
Tulin kord peale üht väga rasket evangeliseerimist koju
ja me istusime naisega elutuppa maha.
Ta vaatas mulle otsa
ja prohvetlik naine nagu ta oli, ta küsis: "Mida sa näed?"
ja ma vastasin: "Ma näen sind."
Mis mõttes: "Mida ma näen?"
Ta aga vastas: "See pole naljakoht. Mida sa näed?"
Ütlesin, et ma ei mõista, millest ta räägib.
Olin heitunud ja pinges.
Tema aga küsis: "Mida sa näed?"
Vastasin algul, et ei tea ja siis korraga lõi tulukese põlema
ja ma hakkasin prohveteerima.
Ütlesin: "Ma näen naisi ja lapsi saamas päästetud.
Näen, kuidas noored pöörduvad Jumala poole.
Näen, kuidas rahvad saavad jüngerdatud
ja kuidas narkomaanid kaovad tänavatelt, saades vabaks."
Mis juhtus, oli see, et Jumala eesmärk murdis sel hetkel mu ellu sisse.
Sain ilmutuse taeva plaanidest mu elu jaoks
ja see erines täienisti mu olukorrast.
Seda prohveteerides hakkas ka atmosfäär muutuma
ja korraga ma sain osa läbimurde võidmisest,
millest räägin hetke pärast.
Järgmisel pühapäeval aga
toimus me koguduse ajaloo suurim teenistus.
Sest asjad muutusid.
Paljud inimesed ootavad, et see muutus toimuks taevas,
aga taevas on juba avatud.
Maapealne on see, kus muutus peab toimuma,
sest kui su meeled muutuvad
ja sa haarad kinni sellest, mida Jumal on sulle juba tõotanud,
siis sa sisened ka paika, mida ma nimetan ilmsiks saamiseks.
Rääkides läbimurretest.
Rääkige palun tervenemisläbimurdest
inimese elus, kellel oli ajuhalvatus ehk tserebraalparalüüs.
See on väga võimas tunnistus.
Olin Californias pidamas ärkamiskoosolekuid.
Enne neid teenistusi käis korralik vaimne sõjapidamine.
Ühe õhtuse teenistuse ajal tuli altarile üks naine,
kel oli sünnist saati olnud ajuhalvatus.
Ta polnud terve oma elu saanud normaalselt funktsioneerida,
aga nad tõid ta sinna teenistusele.
Olgu siinkohal öeldud, et kui tahame näha imesid sündimas,
peame omama ka ootust nende osas.
Sest ootav suhtumine loob ka õhkkonna imede sünniks.
Juhtus siis see, et see naine tuli poja saatel altarile
ja ma küsisin, mida ta tahaks, et Jumal teeks ta heaks?
Ta ütles: "Tahan, et Jumal puudutaks mind ja tervendaks mu."
Kogesin täiega ta usku.
Tean, mida Jeesus mõtles, kui ütles, et Ta nägi inimestes usku.
Me võime näha inimeste usku.
Palvetades selle naise eest, ütlesin vaid üht:
"Sa suudad kõik läbi Kristuse, kes annab sulle jõudu."
Sa suudad kõik läbi Kristuse, kes annab sulle jõudu.
Tol hetkel ma seda ei teadnud,
aga ma tegelikult aktiveerisin võidmise,
mis oli selle naise sees juba olemas.
Kristus elab meie sees,
mistõttu, kui Jumal saab murda sinu sisse,
saab Ta ka murda sinust välja.
See on väga oluline.
Sosistasin sellele naisele:
"Sa suudad kõik läbi Kristuse, kes annab sulle jõudu."
Igakord, kui seda ütlesin, tegi naine ühe sammu.
Ja seda uuesti öeldes, tegi ta järgmise sammu.
Ja siis veel ühe sammu, hakates lõpuks mööda saali jooksma.
Inimeste usk lihtsalt plahvatas.
Jumala au täitis sealse paiga
ja see oli alguseks paljudele imedele tol õhtul.
Te räägite ka nõude esitamisest taevale.
Mida see teie jaoks tähendab?
Nii nagu majanduseski on nõudlus ja pakkumine,
on ka Jumalal oma majandus.
Taevas pole vaid üks koht, aga ka süsteem.
Piibel ütleb jumalariigi kohta: "Paluge ja te saate."
Ehk siis, kui ma palun,
ma esitan ühe nõude taevavarude kohta.
Kord ühel päeval palvetades nägin ühe nägemuse,
kus oli kaks kullast topeltust.
Ma lükkasin need uksed lahti
ja mu ees avanes lõputult suur laohoone.
Seal oli kulda, rubiine ja kõikvõimalikke väärismetalle
ja neli inglit valvamas seda laohoonet.
Jumal kõnetas mind peale seda nägemust ja ütles:
"Sa käisid just taeva varakambris,
kus on piiramatul hulgal varusid."
Taevas pole mingeid piiranguid.
Jumala ligiolu on nii võimsalt teie öeldu üle.
Taeval pole mingeid piiranguid.
Ainus, mis meid piirab, on nõuded, mida me taevale esitame.
Kogen väga tugevalt, et meid vaatab praegu keegi,
kel tuleb esitata taevale nõue.
Mitte sina ei oota Jumala järele, vaid Tema ootab sinu järele.
Jumal on juba pannud valmis
selle muutuse, ime, pääste või tervenemise.
See on juba sinu,
aga sina pead astuma selle kaetud laua ligi.
Et siis, kui keegi ütleb: "Ma ootan Su järele Jumal, ma ootan!"
Siis tegelikult on olemas
agressiivne ja mitte passiivne Jumala järele ootamise viis.
- Nii on.
Matteuse 11:12 on öeldud:
"...tänini rünnatakse taevariiki ja ründajad kisuvad selle endale."
Kristlus ei ole mingi pealtvaatajate spordiala.
Sa ei näe jumalariiki avaldumas vaid tribüünil istudes,
vaid sa pead saama kaasatud taevasse ja vaimusfääri.
Kujutage ette, et te saate teada,
et teie tagatoa ukse taga on 5 miljardit dollarit,
aga te kunagi ei käi seal tagatoas.
Kas te siis seisaks seal ukse taga ja ütleks:
"Issand, palun ava see uks, kui see on Su parim tahtmine."
Ei! Ma murraks selle maha!
Just, te murraks selle ukse maha.
Miks?
Sest ukse taga olev on väärtuslikum kui see uks ise.
See, mis Jumalal on varuks teisel pool su takistusi ehk ust,
on suurem kui su piirangud.
Nii on kogudusel aeg murda läbi neist ustest
ja näha Jumala plaanitu ilmsiks saamist.
Ma olen pikka aega usklik olnud,
aga tänu Jumala ligiolule kõige selle üle, mida räägite,
olen ma valmis selle ukse maha murdma.
Me loeme Piiblist ebatavaliste imede kohta,
kus Jumal saatis näiteks kala, kelle suus oli raha.
Sellised ebatavalised imed on taas esile tõusmas.
Ma tahan teada sellest rongast, kes andis ühele naisele raha,
peale mida pole sel naisel enam kunagi olnud rahaprobleeme.
Oleme kohe tagasi.
Naaseme peagi saatesse...
Jumala üleloomulikkusel ei ole piire.
Nii nagu pole ka piire sinu üleloomulikuks läbimurdeks
ükskõik, kus ja millal.
ISN netivõrgustik on nähtav nii su nutiseadmetes kui Smart-TV's
tänu tasuta ISN äpile.
Me maailm ei vaja veel üht kristlikku telekanalit.
Maailm vajab hoopis elumuutvaid saateid,
mis kannavad endas Jumala kogetavat ligiolu.
Inimestel peab oleme sellele ligipääs, mil iganes ja kus iganes.
ISN annab vastused kõigile su küsimustele,
tänu saadetele, mis on nähtavad 24/7.
Seda nii su nutiseadmetes kui Smart-TV's.
Ühtlasi leiad suurel hulgal "See on üleloomulik" saateid
või teisigi erilisi saateid meie arhiivist.
Lihtsalt lae endale tasuta ISN äpp alla.
Kus ja millal iganes - Jumal ei ole piiratud!
Nii nagu pole seda ka su ligipääs Jumala üleloomulikkusele.
Naaseme saatesse...
Ma ei tea, kuidas teiega, aga minu ootused on laes.
Ma ootan ebatavaliste imede sündimist.
Rääkige sellest üleloomulikust rongast.
Sellist asja pole võimalik välja mõelda.
Ühel meie teenistuse pressiassistendil
olid tol ajal rasked ajad.
Ta läks supermarketisse
ja kulutas enamuse oma rahast asjadele, mida ta vajas.
Kuid siis vajas ta veel paari asja ka ühest teisest poest.
Hakates autot parkima,
maandus üks ronk sinna parkimiskoha keskele.
Nad nägid seda ronka ja ka seda, et tal on midagi noka vahel.
Nad läksid selle ronga juurde, aga see ei lennanud ära.
Igavesti julge ronk. - Oli tõesti.
See ronk hakkas hoopis nende poole kõndima.
Nii liikusid nad vastastikku üksteisele lähemale,
kuniks naised avastasid, et ta noka vahel on raha.
Kui nad täitsa lähedale jõudsid, lasi ronk raha maha ja lendas ära.
Seal oli 50 dollarit
ehk see sama summa, mille ta oli just poes kulutanud.
Huvitav aga on see, et tegu oli uhiuute rahatähtedega.
Otsekui need oleks just pangast tulnud.
- Uhiuued rahatähed?
Uhiuued rahatähed selle ronga suus.
See ime päästis selle naise elu.
See võttis vaid hetke, et muuta kogu ta maailma.
See võtab vaid hetke, et ime tuleks esile.
Meie aga peame maksimeerima oma hetked.
Rääkige palun lähemalt avaja võidmisest.
Miika 2:13 räägitakse teeavaja võidmisest.
Sõna "teeavaja"
tähendab heebrea keeles "läbimurdjat".
1. Moosese 38 on sama teema, kui beebi sünnib siia ilma.
See "teeavaja võidmine" on vabastatud siia maa peale,
et murda läbi kõikvõimalikest piirangutest.
Murda läbi rahalistest või perekondlikest piirangutest.
Murda läbi telliskivimüüridest.
Inimesed küsivad: "Miks ma pole veel oma imet näinud?"
Sest seal on üks ärahoidmise vaim,
mis seisab vastu nende asjade ilmsiks saamisele,
mida inimesed on palunud.
Hea uudis aga on see, et võidmine, mis on vabastatud
mitte vaid uskliku sees, aga ka tema ees,
on tugevam kui need piirangud uskliku üle.
Usun, et see on praegu aeg,
mil saame nägema tohutuid läbimurdeid Kristuse Ihus.
Tooge mulle mõni praktiline näide omaenda elust
selle avaja-läbimurde kohta.
Olen näinud seda nii mitmeid kordi.
Mu teenistuses on olnud kirjeldamatult raskeid aegu.
Kord oli mu elus nii pime aeg,
kus ma ei kuulnud ega kogenud üldse Jumalat
ja kus ma oleks tahtnud vaid kodus püsida.
Kuniks Jumal sisenes kord mu tuppa
ja küsis: "Kaua sa plaanid sellist asja tolereerida?"
Küsisin: "Mis mõttes?"
ja Ta vastas: "Ma olen ju andnud sulle meelevalla."
Ma olen ju andnud sulle meelevalla.
Ütlesin: "Ma tahan muutuda. Tahan, et mu elus juhtuks midagi."
ja kogesin korraga üleloomulikku läbimurret.
Mingi raskus sai tõstetud ära mu elu pealt;
miski sa vabastatud
ja ma pole sellest päevast alates enam kunagi endine.
Olen näinud seda nii mitmeid kordi.
Tahan, et dr. Kynan selgitaks peale pausi,
kuidas pöörata palves ümber viivituse vaimu,
mis mõjutab teie unistusi ja saatust
ja kuidas murda see oma elus igaveseks.
Sellest kõigest peale pausi.
Naaseme peagi saatesse...
Elu tundub libisevat käest igapäevaste tegevuste tavalises rütmis
Sa ärkad,
käid dušši all,
paned riidesse,
kannad hoolt teiste eest,
sõidad tööle,
töötad täiega 8h,
võib-olla ka 9h
ja võib-olla isegi 10h.
Siis sõidad tagasi koju,
teed süüa,
vaatad telekat,
ja heidad magama.
Üks ja sama etteaimatav tsükkel päevast päeva,
kuust kuusse,
aastast aastasse
ja sa mõtled, kas see ongi kogu elu?
Samas on muutus siiski võimalik.
Su elu jaoks on üks suurem eesmärk.
Midagi, mida vaid sina saad teha.
Üks plaan ja juhis, mis oli olemas juba enne su sündi.
Tee, mis on loodud vaid sulle ja mida mööda vaid sina saad minna.
Päevast päeva, tund tunni järel.
Kui otsustad selle kasuks, saab ka su saatus ilmsiks.
Kutse on olemas.
Oled sa valmis avastama kõike elu poolt pakutavat?
Kas tahad teada, mille jaoks sind tõeliselt loodi?
Kas igatsed enamat?
Kas igatsed avastada oma eesmärki?
Pakume sulle mõjuvõimast raamatut, mis näitab sulle teed.
Saad selle tasuta alla laadida ekraanil nähtava kodulehe kaudu.
Maailmas valitseb pidev üksteisega võrdlemine ja eristumine.
Päevast päeva on meil silme ees vaid oma kindel nägemus asjadest.
Piibel aga ütleb, et Messias eemaldas juute ja paganaid eraldava vaheseina,
et luua üks uus inimene ja uus inimkond, kellel on täiuse vaim,
et maailm võiks näha suurimat Jumala liikumist eales.
Sid Roth on leidnud Piiblist võtme,
kuidas jõuda juutideni Jumala armastusega.
Üks uus inimkond avab ukse Jumala imedeks ja tunnustähtedeks
ja kõik näevad,
kuidas nähtamatu Jumala tõotused saavad tõeks.
Meie kodulehelt leiad teavet, mis aitab sul mõista,
kuidas üks uus inimkond on oluline, et tuua rahvahulki Jumala juurde.
Õpid mõistma Iisraeli ja Koguduse juudijuuri
ning kuidas kõik maailma rahvad saavad kogema õnnistusi,
mida pole kunagi kogetud kogu inimkonna ajaloos.
Ava meie koduleht ja saa teada,
kuidas üks uus inimene on võti Jumala suurimate õnnistusteni.
Naaseme saatesse...
Te ütlete, et läbimurde inglid on praegu maa peal. - Nii on.
Maa peal on hetkel ingleid...
Ma kõnelen neist pidevalt
ja ühe mind külastanud ingli nimi on Läbimurre.
Tema ülesanne on arreteerida viivituse vaim
iga uskliku elus.
Toon siin ühe näite.
Olin Inglismaal kuulutamas
ja ütlesin, et nüüd on aeg vastu võtta.
Palusin, et kõik sirutaksid prohvetlikult oma käed
ja võtaksid vastu, mille Isa on juba valmis pannud.
Seda tehes atmosfäär muutus ja inimesed hakkasid tervenema.
Kuid see polnud veel kõige suurem asi.
Kõige olulisem oli see,
et selle ürituse kaaskorraldaja tütar helistas talle umbes samal ajal.
See tütar oli umbes aasta varem kaotanud oma kõrvarõngad
ega suutnud neid kusagilt selle aasta jooksul leida.
Ta hakkas trepist üles minema
ja need kõrvarõngad olid täiuslikult asetatud
kummagi astme peale.
Täiuslikult kummagi astme peal.
Mu kaaskorraldaja ütles: "Usun, et ingel viis need kõrvarõngad sinna."
Kuidas see aga võimalik on?
Inimesed käisid aasta otsa üles-alla sealt trepist.
Sest tegu on üleloomulikkusega.
Loomulikult üleloomulikuga.
Jumal ütles mulle,
et me peame tegema koostööd ingelliku sfääriga.
Kuidas?
Psalmid 103 on öeldud:
"Kiitke Issandat, tema inglid...
kes täidate tema käske, kuuldes tema sõna häält!"
See tähendab, et nad ei saa täita oma ülesannet enne,
kuniks Jumala Sõna pole väljaöeldud.
Üks viis, kuidas teha nendega koostööd,
on see, et peame joondama oma maised sõnad ja väljaütlemised
taevaste väljaütlemistega.
Olen näinud seda nii palju kordi.
Näinud, kuidas inimesed on saanud terveks ja vabaks,
kui nad on sidunud oma suusõnad selle atmosfääriga, kus nad viibivad.
Me peame andma Jumala Sõnale hääle.
Jumala Sõna on kirjapandud ja taevas enam kui paigas.
Kui aga räägime selle välja, hakkab ka taevas tungima maa peale.
Kas te palvetaks palun me vaatajate eest,
murdes viivituse vaimu väe.
Olete ehk hetkel meeleheitel ja kogete viivitusi.
Viivitusel muide on kolm nõbu, kellega koos ta alati tegutseb.
Üks neist on häiriv vaim, teine muretsemise vaim
ja kolmas heidutuse vaim.
Kuid me võtame just praegu Jeesuse vere väe läbi meelevalla
takistuse vaimu üle, mis tegutseb te elus.
Ma nägin palves ämblikuvõrku,
kuhu kõik mu pere õnnistused olid kinni jäänud.
Ma kõnetasin seda võrku ja käskisin sel katkeda Jeesuse nimel.
Nii kuulutan ma ka teie elu üle Püha Vaimu väes,
et kõik, mis on kuhugi kinni, ootele ja seisma jäänud;
kõik, mis on saatana poolt kinni võetud,
et see jõuaks Jeesuse nimel tänasest alates tagasi teieni.
Et kõik saaks taastatud,
mille rohutirtsud on röövinud ja vastsed-mardikad söönud.
See on teie aeg, kus kõik saab taastatud ja lepitatud.
Las Jeesuse vere vägi kiirendada iga tõotuse täitumist te elus.
Las Jesaja 43:19 saada teie osaks.
"Vaata, mina teen hoopis uut!"
See juba tärkab
ja Jumal teeb kõrbessegi tee ning tühjale maale jõed.
Just praegu, Jeesuse nimel.
Kynan, te olete prohvet
ja olete näinud ette imelisi asju, mis saavad sel aastal sündima.
Rääkige osadest neist.
Üks asi, mis selle aasta algul sünnib,
on inglite tegevuse kasv.
Teine on prohvetliku võidmise kasv,
sest prohvetlikud kuulutused on need, mis vabastavad läbimurde.
Kui te mind ei usu, vaadake Taanieli 10:9-10,
kus ta kuulutas Iisraeli üle ja inglid asusid tegutsema.
Ühtlasi saame me nägema ebatavaliste imede esiletulekut
ja seda muide üldse mitte pastorite kaudu.
Üldse mitte kiriku vaimulike kaudu.
Need saavad sündima läbi tavaliste inimeste,
kellel on siiras usk sellesse,
et kui Jumal on midagi öelnud, siis see ka sünnib nende elus.
Nii saavad nad liikuma imedes ja tunnustähtedes,
mille sarnaseid pole varem nähtud.
Viimsete aegade Jumala au tabab maad
ja selle koja tulevane hiilgus on suurem, kui oli esimese koja oma.
Me kogudused otsekui plahvatavad
ja sa ei pea enam anuma kedagi, et nad tuleks kirikusse,
vaid inimesi peab lausa eemale hoidma,
sest kogudused ei suuda neid mahutada.
Näen, kuidas kogudused lahkuvad oma hoonetest
ja lähevad jalgpalliväljakutele ning staadionitele.
Kõikvõimalikesse avatud paikadesse,
kus me saame nägema koheseid ja loovaid imesid
ning massilisi päästetud saamisi, mis muudavad kõike ümbritsevat.
See oligi mu järgmine küsimus, et kuidas see muudab ühiskonda?
Piibel ütleb, et imed ja tunnustähed saadavad Jumalasse uskujaid.
Kui me hakkame elama jumalariigi väes,
muutub Markuse 16 peatükk meie reaalsuseks.
Piibel ütleb, et nad kuulutasid jumalariiki
ja Jumal kinnitas seda imede ja tunnustähtedega.
Usun, et Apostlite tegudes toimunu saab sündima ka meie põlvkonna ajal.
Me saame nägema miljoneid inimesi tulemas Jumala poole,
vabanemas sõltuvustest, sidumistest ja ebamoraalsusest.
Nad tulevad jumalariiki, teades, et Jeesus on üle kõigi nimede.
Praegu on see aeg! Praegu, praegu, praegu!
Paljud vaatajad on teatanud imedest, tervenemistest ja tunnustähtedest
tänu sellele, et on vaadanud me saadet.
"Sain rünnaku tulemusena peapõrutuse
ja olin pidevalt väsinud.
Kui te saates paluti, et tervendusinglid asuksid tööle,
sai mu kael terveks!"
"Sain päästetud 16-aastaselt.
Te saade on juhtinud mind
ja aidanud kasvada Jumala Sõnas ning Tema üleloomulikkuses.
Need on kasvatanud mu usku ja igatsust elada püha ja õiget elu.
Ma poleks ilma teie saateta täna siin."
"Olen 17-aastane.
Te teenistus on muutnud kogu mu elu.
Olen olnud päästetud 4 kuud ja kogu mu elu on muutunud.
See on parim, mis minuga on juhtunud.
Te teenistus on viinud mu usu uuele tasemele."
Kui ka sina oled saanud me saate kaudu puudutatud,
jaga meiega oma tunnistust ekraanil nähtava kodulehe kaudu.
Järgmises saates...
Tere! Mina olen Jennifer Eivaz
ja räägin järgmises saates sellest,
kuidas Jumal tahab äratada te südame
kogemaks Tema au igas oma eluvaldkonnas.
Tõlge: Anne-Ly Raukas